Notariatning faol modeli doirasida notariuslar tomonidan “yagona darcha” tamoyili boʻyicha bitimlarni tasdiqlashda davlat organlari va tashkilotlari bilan hamkorlik qilishning maʼmuriy reglamentlarini tasdiqlash toʻgʻrisida
(resolution, 2026-05-06)

Oʻzbekiston Respublikasi Prezidentining “Nizolarning oldini olishga qaratilgan institut sifatida notariat tizimini yanada takomillashtirish chora-tadbirlari toʻgʻrisida” 2018-yil 25-maydagi PQ-3741-son qaroriga muvofiq hamda notarial xizmatlar koʻrsatish tartibotini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Nizolarning oldini olishga qaratilgan institut sifatida notariat tizimini yanada takomillashtirish chora-tadbirlari toʻgʻrisida” 2018-yil 25-maydagi PQ-3741-son qarori bilan Notariatning faol modeli doirasida Notariuslar tomonidan bitimlarni tasdiqlashda “yagona darcha” tamoyili boʻyicha amalga oshiriladigan huquqiy va texnik tusdagi qoʻshimcha harakatlar roʻyxati maʼqullanganligi hamda 2019-yil 1-yanvardan boshlab amalga kiritilishi belgilanganligi maʼlumot uchun qabul qilinsin. 2. Quyidagilar tasdiqlansin va 2019-yil 1-yanvardan boshlab amalga kiritilsin: Turar joy oldi-sotdi shartnomasini notarial tasdiqlashda turar joyda yashash joyi boʻyicha roʻyxatdan oʻtgan shaxslar haqidagi maʼlumotlarni olishning maʼmuriy reglamenti 1-ilovaga muvofiq; Notarial harakatlarni amalga oshirishda biometrik va pasportga oid maʼlumotlarini tekshirishning maʼmuriy reglamenti 2-ilovaga muvofiq; Koʻchmas mulkni boshqa shaxsga oʻtkazish shartnomasini notarial tasdiqlashda yer uchastkasi, bino va inshootlar hamda koʻp yillik dov-daraxtlar haqida maʼlumotlar olishning maʼmuriy reglamenti 3-ilovaga muvofiq; Xususiylashtirilgan turar joyni boshqa shaxsga oʻtkazish shartnomasini notarial tasdiqlashda xususiylashtirishga rozilik bergan shaxslar haqida maʼlumotlar olishning maʼmuriy reglamenti 4-ilovaga muvofiq; Yuridik shaxslar ishtirokidagi notarial harakatlarni amalga oshirishda yuridik shaxslar haqida maʼlumotlar olishning maʼmuriy reglamenti 5-ilovaga muvofiq; Koʻchmas mulkni boshqa shaxsga oʻtkazish shartnomasini tasdiqlashda kommunal xizmatlardan qarzdorlik mavjud yoki mavjud emasligi haqida maʼlumotlar olishning maʼmuriy reglamenti 6-ilovaga muvofiq. 3. Belgilansinki, 2019-yil 1-yanvardan boshlab, notarial harakatni amalga oshirishda notariuslar Oʻzbekiston Respublikasi Prezidentining “Nizolarning oldini olishga qaratilgan institut sifatida notariat tizimini yanada takomillashtirish chora-tadbirlari toʻgʻrisida” 2018-yil 25-maydagi PQ-3741-son qaroriga 1-ilovada koʻrsatilgan maʼlumotlarni vakolatli davlat organlari va tashkilotlardan kuryerlik xizmati yoki idoralararo elektron tizim orqali oladilar. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi adliya vaziri R.K. Davletov zimmasiga yuklansin. 1. Ushbu Reglament notariatning faol modeli doirasida notariuslar tomonidan “yagona darcha” tamoyili boʻyicha turar joy oldi-sotdi shartnomasini notarial tasdiqlashda turar joyda yashash joyi boʻyicha roʻyxatdan oʻtgan shaxslar haqida maʼlumotlarni (jismoniy shaxsning shaxsiy identifikatsiya raqami, F.I.O, pasport seriyasi, raqami, uni bergan organ va berilgan vaqti) (keyingi oʻrinlarda maʼlumot deb ataladi) olishda ichki ishlar organlari bilan hamkorlik qilish tartibini belgilaydi. 2. Notariuslarning ichki ishlar organlari bilan axborotlar almashuvi kuryerlik xizmati orqali yoki idoralararo elektron tizimlar orqali real vaqt rejimida amalga oshiriladi. 3. Maʼlumotlarni olish ushbu Reglament 1-ilovaga muvofiq sxema boʻyicha amalga oshiriladi. 4. Turar joy mulkdori yoki qonun hujjatlarida belgilangan tartibda uning nomidan harakat qilishga vakolatli boʻlgan vakil turar joy oldi-sotdi shartnomasini notarial tasdiqlash uchun notariusga koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatlarni hamda qonun hujjatlarida nazarda tutilgan hujjatlarni taqdim etadi. Bunda notarius maʼlumotni kuryerlik xizmati orqali yoki idoralararo elektron tizimlar orqali real vaqt rejimida mustaqil oladi. 5. Notariuslar maʼlumot olish uchun Reglamentga 2-ilovaga muvofiq turar joy joylashgan hududdagi ichki ishlar organiga kuryerlik xizmati orqali yozma shaklda yoki idoralararo elektron tizim orqali elektron shaklda soʻrovnoma bilan murojaat qiladi. 6. Soʻrovnomada quyidagilar koʻrsatilishi lozim: soʻrov yoʻllayotgan notarial idoraning nomi; soʻrov yoʻllayotgan notarial idoraning manzili (agar soʻrovnoma yozma shaklda boʻlsa); soʻrovnoma yoʻllangan sana va qayd raqami; soʻrov yoʻllanayotgan ichki ishlar organi nomi; turar joy kadastr maʼlumotlari (turar joy joylashgan manzil, turar joy kadastr raqami); soʻrovnoma yoʻllayotgan notarial idora notariusining F.I.O.; soʻrovnoma yoʻllayotgan notarial idora notariusining imzosi va muhri (agar soʻrovnoma yozma shaklda boʻlsa). 7. Soʻrovnoma elektron tarzda rasmiylashtirilganda idoralararo elektron tizim orqali real vaqt rejimida joʻnatiladi. 8. Soʻrovnomada maʼlumotlar toʻliq boʻlmagan taqdirda ichki ishlar organi maʼlumotnomani berishni rad etadi. Boshqa asoslarga koʻra maʼlumotnoma berishni rad etish qatʼiyan taqiqlanadi. 9. Notariusning soʻrovnomasiga asosan maʼlumot ichki ishlar organlari tomonidan ushbu Reglamentga 3-ilovaga muvofiq shaklda, agar soʻrovnoma: kuryerlik xizmati orqali yuborilsa — bir soat ichida yozma yoki elektron shaklda; idoralararo elektron tizim orqali yuborilganda — zudlik bilan real vaqt rejimida elektron shaklda javob berishi shart. 10. Maʼlumotlar ichki ishlar organlari tomonidan bepul beriladi. 11. Notarius soʻrovnomasiga asosan beriladigan maʼlumotda quyidagilar koʻrsatilishi shart: ichki ishlar organining nomi; ichki ishlar organining manzili (agar javob yozma shaklda boʻlsa); maʼlumotnoma tuzilgan sana va qayd raqami; maʼlumotnoma yuborilayotgan notarial idora; turar joy kadastr maʼlumotlari (turar joy joylashgan manzil, turar joy kadastr raqami); turar joyda yashash joyi boʻyicha roʻyxatdan oʻtgan shaxslar haqidagi maʼlumotlar (jismoniy shaxsning shaxsiy identifikatsiya raqami, familiyasi, ismi, otasining ismi, pasport seriyasi, raqami, uni bergan organ va berilgan vaqti); ichki ishlar organi xodimining lavozimi va F.I.O.; imzo va muhr (agar javob yozma shaklda boʻlsa). 12. Ishonchsiz va buzib koʻrsatilgan maʼlumotlar taqdim etilgani uchun ushbu maʼlumotlarni taqdim etgan shaxslar javob beradilar. 13. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. BosqichlarSubyektlarTadbirlarBajarish muddatlari1-bosqichJismoniy yoki yuridik shaxs1. Turar joy oldi-sotdi shartnomasini notarial tasdiqlash haqida notariusga murojaat qilish.2. Koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatni taqdim etish.1. Oʻz xohishiga koʻra.2. Murojaat qilganda.2-bosqichNotariusTurar joy joylashgan ichki ishlar organiga kuryerlik xizmati yoki idoralararo elektron tizim orqali turar joyda yashash joyi boʻyicha roʻyxatdan oʻtgan shaxslar haqidagi maʼlumotlarni soʻrab soʻrovnoma yuborish.Hujjatlar taqdim etilganda 20 daqiqa ichida.3-bosqichIchki ishlar organlariNotarius soʻroviga asosan turar joyda yashash joyi boʻyicha roʻyxatdan oʻtgan shaxslar haqidagi maʼlumotni taqdim etish.Agar soʻrovnoma:kuryerlik xizmati orqali yuborilsa — bir soat ichida;idoralararo elektron tizim orqali yuborilsa — zudlik bilan real vaqt rejimida.4-bosqichNotariusTurar joy oldi-sotdi shartnomasini notarial tasdiqlash.Hujjatlar toʻliq taqdim etilganda 30 daqiqa ichida. ‎‎Turar joy oldi-sotdi shartnomasini notarial tasdiqlashda turar joyda yashash joyi boʻyicha roʻyxatdan oʻtgan shaxslar haqidagi maʼlumotlarni olish uchun soʻrovnoma shakli ‎‎‎‎‎_____________________‎sana__________________________‎__________________________‎notarial idoraning nomi va manzili‎‎_____________________‎qayd raqami‎‎__________________________‎__________________________‎ichki ishlar organining nomi‎‎‎Turar joy oldi-sotdi shartnomasini notarial tasdiqlashda turar joyda yashash joyi boʻyicha roʻyxatdan oʻtgan shaxslar haqida maʼlumotlarni olish uchun‎‎SOʻROVNOMA ‎‎‎Turar joy toʻgʻrisidagi maʼlumotlar1. Turar joy joylashgan manzil:‎‎2. Turar joyning kadastr raqami:‎‎‎‎____________________________notarius F.I.O. ‎____________________________‎imzo va muhr (soʻrovnoma‎yozma shaklda boʻlsa) Turar joyda yashash joyi boʻyicha roʻyxatdan oʻtgan shaxslar haqida maʼlumot shakli ‎‎‎‎‎_____________________‎sana__________________________‎__________________________ichki ishlar organi nomi‎‎_____________________‎qayd raqami‎‎__________________________‎__________________________notarial idoraning nomi va manzili‎‎‎Turar joyda yashash joyi boʻyicha roʻyxatdan oʻtgan shaxslar haqida‎‎MAʼLUMOT ‎ ‎‎Turar joy toʻgʻrisidagi maʼlumotlar1. Turar joy joylashgan manzil:‎‎2. Turar joyning kadastr raqami:‎‎‎‎Turar joyda yashash joyi boʻyicha roʻyxatdan oʻtgan shaxslar toʻgʻrisidagi maʼlumotlarFamiliyasi, ismi, otasining ismi:‎Jismoniy shaxsning shaxsiy identifikatsiya raqami, pasport seriyasi, raqami, uni bergan organ va berilgan vaqti:‎1.‎‎2.‎‎‎‎____________________________‎ichki ishlar organi xodimi‎lavozimi F.I.O.____________________________‎imzo va muhr (soʻrovnoma‎yozma shaklda boʻlsa) 1. Ushbu Reglament notariatning faol modeli doirasida notariuslar tomonidan “yagona darcha” tamoyili boʻyicha notarial harakatlarni amalga oshirishda biometrik, shuningdek, pasport maʼlumotlarni (familiyasi, ismi, otasining ismi, rasmi, barmoqlar izlari, pasport seriyasi va raqami, bergan organ, berilgan sana, yashash joyi boʻyicha manzili, jismoniy shaxsning shaxsiy identifikatsiya raqami) (keyingi oʻrinlarda shaxsga oid maʼlumotlar deb ataladi) tekshirishda ichki ishlar organlari hamda Oʻzbekiston Respublikasi Adliya vazirligi huzuridagi Personallashtirish agentligi (keyingi oʻrinlarda vakolatli organlar deb ataladi) bilan hamkorlik qilish tartibini belgilaydi. 2. Notariuslarning vakolatli organlar bilan axborot almashuvi idoralararo elektron tizimlar orqali real vaqt rejimida amalga oshiriladi. 3. Shaxsga oid maʼlumotlarni tekshirish ushbu Reglamentga ilovaga muvofiq sxema boʻyicha amalga oshiriladi. 4. Notarial harakatni amalga oshirish uchun notariusga murojaat qilgan shaxslar pasport yoki shaxsni tasdiqlovchi boshqa hujjatni hamda muayyan notarial harakatni amalga oshirish uchun qonun hujjatlarida nazarda tutilgan hujjatlarni taqdim etadi. Bunda notarius shaxsga oid maʼlumotlarni notarial harakatni amalga oshirish vaqtida barmoq izlarini skaner qilish va ularni pasportdagi (fuqaroligi boʻlmagan shaxslarning biometrik harakatlanish hujjatidagi) biometrik maʼlumotlar bilan solishtirish orqali mustaqil tekshiradi. 5. Notarius shaxsga oid maʼlumotlarni tekshirish uchun idoralararo elektron tizim orqali notarial harakat ishtirokchisining jismoniy shaxsning shaxsiy identifikatsiya raqamini kiritgan holda vakolatli organlarga elektron soʻrov yuboradi. 6. Soʻrovnoma idoralararo elektron tizim orqali real vaqt rejimida joʻnatiladi. 7. Soʻrovnomada maʼlumotlar notoʻgʻri kiritilganda, idoralararo elektron tizim maʼlumotni qaytadan kiritishni taklif etadi. Notariusning soʻrovnomasiga asosan shaxsga oid maʼlumotlarni berishni rad etish qatʼiyan taqiqlanadi. 8. Notariusning soʻrovnomasiga vakolatli davlat organlari idoralararo elektron tizim orqali quyidagi shaxsga oid maʼlumotlarni taqdim etadi: jismoniy shaxsning familiyasi, ismi, otasining ismi; pasport seriyasi va raqami, uni bergan organ, berilgan sanasi; yashash joyi boʻyicha manzili; jismoniy shaxsning shaxsiy identifikatsiya raqami. 9. Shaxsga oid maʼlumotlar vakolatli organlar tomonidan bepul beriladi. 10. Ishonchsiz va buzib koʻrsatilgan shaxsga oid maʼlumotlar taqdim etilgani uchun ushbu maʼlumotlarni taqdim etgan shaxslar javob beradilar. 11. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy yoki yuridik shaxs 1. Notarial harakatni amalga oshirish uchun notariusga murojaat qilish. 2. Pasport yoki shaxsni tasdiqlovchi boshqa hujjatni hamda notarial harakatning muayyan turini amalga oshirish uchun qonun hujjatlari bilan belgilangan hujjatlarni taqdim etish. 1. Oʻz xohishiga koʻra. 2. Murojaat qilganda. 2-bosqich Notarius Biometrik, shuningdek pasport maʼlumotlarini tekshirish uchun idoralararo elektron tizim orqali soʻrov yuborish. Notarial harakatni amalga oshirish jarayonida. 3-bosqich Vakolatli organlar Notariusning soʻrovnomasiga asosan idoralararo elektron tizim orqali maʼlumotlarni taqdim etish. Real vaqt rejimida. 4-bosqich Notarius Notarial harakatni amalga oshirish Notarial harakatni turiga qarab 15-30 daqiqa ichida. 1. Ushbu Reglament notariatning faol modeli doirasida notariuslar tomonidan “yagona darcha” tamoyili boʻyicha koʻchmas mulkni boshqa shaxsga oʻtkazish shartnomasi notarial tasdiqlashda yer uchastkasi, bino va inshootlar hamda koʻp yillik dov-daraxtlar haqidagi maʼlumotlarni (yer uchastkasi, bino va inshootlar hamda koʻp yillik dov-daraxtlarning tegishliligi va tarkibi, kadastr raqami va umumiy (yashash) maydoni hajmi, soni, koʻchmas mulkni boshqa shaxsga oʻtkazishga taqiq va xatlov mavjud yoki mavjud emasligi) (keyingi oʻrinlarda — yer uchastkasi, bino va inshootlar hamda koʻp yillik dov-daraxtlar haqida maʼlumot) olishda Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiallari (keyingi oʻrinlarda — Davlat kadastrlari palatasi tuman (shahar) filiallari) bilan hamkorlik qilish tartibini belgilaydi. 2. Notariuslarning Davlat kadastrlari palatasi tuman (shahar) filiallari bilan axborot almashuvi kuryerlik xizmati orqali yoki “Elektron hukumat” tizimining Idoralararo integratsiyalashuv platformasi orqali real vaqt rejimida amalga oshiriladi. Bunda soʻrov bilan yuborilayotgan maʼlumotlar Kadastr va koʻchmas mulklarni roʻyxatdan oʻtkazish integratsion axborot tizimida (keyingi oʻrinlarda — Axborot tizimi) boʻlmaganligi aniqlangan taqdirda, uch kun ichida ushbu maʼlumotlar “Elektron hukumat” tizimining Idoralararo integratsiyalashuv platformasi orqali taqdim etiladi. 3. Yer uchastkasi, bino va inshootlar hamda koʻp yillik dov-daraxtlar haqidagi maʼlumotlarni olish ushbu Reglamentga 1-ilovaga muvofiq sxema boʻyicha amalga oshiriladi. 4. Yer uchastkasi, bino va inshootlar hamda koʻp yillik dov-daraxtlar mulkdori yoki qonun hujjatlarida belgilangan tartibda uning nomidan harakat qilishga vakolatli boʻlgan vakil koʻchmas mulkni boshqa shaxsga oʻtkazish shartnomasini notarial tasdiqlash uchun notariusga koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatlarni hamda qonun hujjatlarida nazarda tutilgan hujjatlarni taqdim etadi. Bunda yer uchastkasi, bino va inshootlar hamda koʻp yillik dov-daraxtlarning toʻliq boshqa shaxsga oʻtkazish shartnomasini tasdiqlash ishlarini amalga oshirishda maʼlumotlar notariuslarga kuryerlik xizmati yoki “Elektron hukumat” tizimining Idoralararo integratsiyalashuv platformasi orqali real vaqt rejimida mustaqil taqdim etiladi. 5. Notariuslar yer uchastkasi, bino va inshootlar hamda koʻp yillik dov-daraxtlar haqidagi maʼlumotni olish uchun ushbu Reglamentga 2-ilovaga muvofiq kuryerlik xizmati orqali yozma yoki “Elektron hukumat” tizimining Idoralararo integratsiyalashuv platformasi orqali elektron shaklda soʻrovnoma bilan murojaat qiladi. 6. Soʻrovnomada quyidagilar koʻrsatilishi lozim: soʻrov yoʻllayotgan notarial idora nomi; soʻrov yoʻllayotgan notarial idora manzili (agar soʻrovnoma yozma shaklda boʻlsa); soʻrovnoma yoʻllangan sana va qayd raqami; soʻrov yoʻllanayotgan Davlat kadastrlari palatasi tuman (shahar) filiali nomi; koʻchmas mulkning kadastr maʼlumotlari (koʻchmas mulk obyektlariga boʻlgan huquqlar davlat reyestri raqami va kadastr raqami); soʻrovnoma yoʻllangan notarial idora notariusining F.I.O.; soʻrovnoma yoʻllagan notarial idora notariusining imzosi va muhri (agar soʻrovnoma yozma shaklda boʻlsa). 7. Soʻrovnoma elektron tarzda rasmiylashtiriladi va “Elektron hukumat” tizimining Idoralararo integratsiyalashuv platformasi orqali real vaqt rejimida joʻnatiladi. 8. Soʻrovnomada maʼlumotlar toʻliq boʻlmagan taqdirda Davlat kadastrlari palatasi tuman (shahar) filiali maʼlumotnomani berishni rad etadi. Boshqa asoslarga koʻra yer uchastkasi, bino va inshootlar hamda koʻp yillik dov-daraxtlar haqida maʼlumot berishni rad etish qatʼiyan taqiqlanadi. 9. Notariusning soʻrovnomasiga Davlat kadastrlari palatasining tuman (shahar) filiallari tomonidan ushbu Reglamentga 3-ilovaga muvofiq shaklda, agar soʻrovnoma: kuryerlik xizmati orqali yuborilsa — bir soat ichida yozma yoki elektron shaklda; “Elektron hukumat” tizimining Idoralararo integratsiyalashuv platformasi orqali yuborilganda — zudlik bilan real vaqt rejimida elektron shaklda javob yoʻllanadi. Bunda soʻrov bilan yuborilayotgan maʼlumotlar Axborot tizimida boʻlmaganligi aniqlangan taqdirda, uch kun ichida ushbu maʼlumotlar “Elektron hukumat” tizimining Idoralararo integratsiyalashuv platformasi yoki kuryerlik xizmati orqali taqdim etiladi. 10. Yer uchastkasi, bino va inshootlar hamda koʻp yillik dov-daraxtlar haqida maʼlumotlar Davlat kadastrlari palatasi tuman (shahar) filiallari tomonidan bepul beriladi. 11. Notarius soʻrovnomasiga asosan beriladigan maʼlumotda quyidagilar koʻrsatilishi shart: Davlat kadastrlari palatasi tuman (shahar) filiali nomi; Davlat kadastrlari palatasi tuman (shahar) filialining manzili (agar javob yozma shaklda boʻlsa); maʼlumotnoma tuzilgan sana va qayd raqami; maʼlumotnoma yuborilayotgan notarial idora; yer uchastkasi, bino va inshootlar hamda koʻp yillik dov-daraxtlar mulkdori haqidagi maʼlumotlar (agar mulkdor jismoniy shaxs boʻlsa, jismoniy shaxsning shaxsiy identifikatsiya raqami, familiyasi, ismi, otasining ismi, pasport yoki identifikatsiyalovchi ID-karta raqami, yuridik shaxs boʻlsa, uning nomi); yer uchastkasi, bino va inshootlar hamda koʻp yillik dov-daraxtlar kadastr maʼlumotlari (yer uchastkasi, bino va inshootlar hamda koʻp yillik dov-daraxtlar tarkibi, joylashgan manzili, ularga boʻlgan huquq guvohnomasi raqami, kadastr raqami, umumiy (yashash) maydoni hajmi, kadastr qiymati); koʻchmas mulkni boshqa shaxsga oʻtkazishga taqiq va xatlov mavjud yoki mavjud emasligi haqida maʼlumot; koʻchmas mulkka boʻlgan huquqlar toʻgʻrisida, ularning mavjud yoki mavjud emasligi haqida maʼlumot. Davlat kadastrlari palatasi tuman (shahar) filiali xodimining lavozimi va F.I.O.; imzo va muhr (agar javob yozma shaklda boʻlsa). 12. Ishonchsiz va buzib koʻrsatilgan maʼlumotlar taqdim etilgani uchun ushbu maʼlumotlarni taqdim etgan shaxslar javob beradilar. 13. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy yoki yuridik shaxs 1. Koʻchmas mulkni boshqa shaxsga oʻtkazish shartnomasini notarial tasdiqlash haqida notariusga murojaat qilish. 1. Oʻz xohishiga koʻra 2. Koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatni taqdim etish. 2. Murojaat qilganda 2-bosqich Notarius Yer uchastkasi, bino va inshootlar hamda koʻp yillik dov-daraxtlar joylashgan hududdagi Davlat kadastr palatasining tuman (shahar) filialiga kuryerlik xizmati yoki “Elektron hukumat” tizimining Idoralararo integratsiyalashuv platformasi orqali yer uchastkasi, bino va inshootlar hamda koʻp yillik dov-daraxtlar haqida maʼlumotlarni soʻrab soʻrovnoma yuborish. Real vaqt rejimida 3-bosqich Davlat kadastr palatasining tuman (shahar) filiali Notarius soʻroviga asosan yer uchastkasi, bino va inshootlar hamda koʻp yillik dov-daraxtlarning tegishliligi va tarkibi, kadastr raqami va umumiy (yashash) maydoni hajmi, koʻchmas mulkni boshqa shaxsga oʻtkazishga taqiq va xatlov mavjud yoki mavjud emasligi haqidagi maʼlumotni taqdim etish. Agar soʻrovnoma: kuryerlik xizmati orqali yuborilsa — bir soat ichida “Elektron hukumat” tizimining Idoralararo integratsiyalashuv platformasi orqali real vaqt rejimida 4-bosqich Notarius Koʻchmas mulkni boshqa shaxsga oʻtkazish shartnomasini notarial tasdiqlash. Hujjatlar toʻliq taqdim etilganda 30 daqiqa ichida ‎‎‎‎‎‎‎‎‎‎Koʻchmas mulk haqida maʼlumot shakli‎‎‎‎‎‎‎‎‎‎‎‎‎‎‎‎‎__________________________________________‎‎Davlat kadastrlari palatasi tuman (shahar) filiali nomi_____________________‎‎‎‎_____________________Sana‎‎‎‎qayd raqami‎‎‎‎‎‎‎‎_____________________‎notarial tashkilotning nomi va manzili‎‎‎‎‎‎‎‎‎‎Koʻchmas mulk haqida‎MAʼLUMOT‎‎‎‎‎‎‎‎‎‎Koʻchmas mulk mulkdori — jismoniy shaxs toʻgʻrisidagi maʼlumotlar1. Familiyasi, ismi, otasining ismi2. Jismoniy shaxsning shaxsiy identifikatsiya raqami, pasport seriyasi, raqami, uni bergan organ va berilgan vaqti3. Yashash manziliKoʻchmas mulk mulkdori — yuridik shaxs toʻgʻrisidagi maʼlumotlar1. Nomi2. STIRKoʻchmas mulk toʻgʻrisidagi maʼlumotlar1. Koʻchmas mulk joylashgan manzil2. Koʻchmas mulkka boʻlgan huquq guvohnomasi raqami3. Kadastr raqami4. Koʻchmas mulk tarkibi5. Umumiy maydoni hajmi6. Yashash maydoni hajmi7. Koʻchmas mulk inventar bahosi8. Koʻchmas mulkni boshqa shaxsga oʻtkazishga taqiq va xatlov mavjud yoki mavjud emasligi‎‎‎‎‎‎‎‎‎‎________________________‎‎‎___________________Davlat kadastrlari palatasi tuman (shahar) filiali mansabdor shaxsi lavozimi, F.I.O.‎‎QR-kodimzo va muhr (agar soʻrovnoma yozma shaklda boʻlsa)‎‎‎‎‎‎‎‎‎‎‎‎‎‎‎‎‎‎‎ 1. Ushbu Reglament notariatning faol modeli doirasida notariuslar tomonidan “yagona darcha” tamoyili boʻyicha xususiylashtirilgan turar joyni boshqa shaxsga oʻtkazish shartnomasini notarial tasdiqlashda xususiylashtirishga rozilik bergan shaxslar haqida maʼlumotlar olishda tuman (shahar) hokimliklari (keyingi oʻrinlarda — vakolatli organ) bilan hamkorlik qilish tartibini belgilaydi. 2. Notariuslarning vakolatli organ bilan axborot almashuvi kuryerlik xizmati orqali yoki idoralararo elektron tizimlar orqali real vaqt rejimida amalga oshiriladi. 3. Xususiylashtirishga rozilik bergan shaxslar haqida maʼlumotlarni olish ushbu Reglamentga 1-ilovaga muvofiq sxema boʻyicha amalga oshiriladi. 4. Xususiylashtirilgan turar joy mulkdori yoki qonun hujjatlarida belgilangan tartibda uning nomidan harakat qilishga vakolatli boʻlgan vakili koʻchmas mulkni boshqa shaxsga oʻtkazish shartnomasini notarial tasdiqlash uchun notariusga koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatlarni hamda qonun hujjatlarida nazarda tutilgan hujjatlarni taqdim etadi. Bunda notarius xususiylashtirishga rozilik bergan shaxslar haqidagi maʼlumotni kuryerlik xizmati orqali yoki idoralararo elektron tizimlar orqali real vaqt rejimida mustaqil oladi. 5. Notariuslar xususiylashtirishga rozilik bergan shaxslar haqida maʼlumotni olish uchun ushbu Reglamentning 2-ilovasiga muvofiq turar joy joylashgan hududdagi vakolatli organga kuryerlik xizmati orqali yozma shaklda yoki idoralararo elektron tizim orqali elektron shaklda soʻrovnoma bilan murojaat qiladi. 6. Soʻrovnomada quyidagilar koʻrsatilishi lozim: soʻrov yoʻllayotgan notarial idora nomi; soʻrov yoʻllayotgan notarial idora manzili (agar soʻrovnoma yozma shaklda boʻlsa); soʻrovnoma yoʻllangan sana va qayd raqami; soʻrov yoʻllanayotgan vakolatli organ nomi; xususiylashtirilgan turar joy mulkdori haqidagi maʼlumotlar (jismoniy shaxsning shaxsiy identifikatsiya raqami, familiyasi, ismi, otasining ismi, pasport seriyasi, raqami, uni bergan organ va berilgan vaqti, yashash joyi boʻyicha manzili, STIR); xususiylashtirilgan turar joy kadastr raqami; soʻrovnoma yoʻllayotgan notarial idora notariusining F.I.O.; soʻrovnoma yoʻllayotgan notarial idora notariusining imzosi va muhri (agar soʻrovnoma yozma shaklda boʻlsa). 7. Soʻrovnoma elektron tarzda rasmiylashtirilganda idoralararo elektron tizim orqali real vaqt rejimida joʻnatiladi. 8. Soʻrovnomada maʼlumotlar toʻliq boʻlmagan taqdirda vakolatli organ maʼlumotnomani berishni rad etadi. 9. Notariusning soʻrovnomasiga vakolatli organ ushbu Reglamentga 3-ilovaga muvofiq shaklda, agar soʻrovnoma: kuryerlik xizmati orqali yuborilsa — bir soat ichida yozma yoki elektron shaklda; idoralararo elektron tizim orqali yuborilsa — zudlik bilan real vaqt rejimida elektron shaklda javob berishi shart. 10. Xususiylashtirishga rozilik bergan shaxslar haqidagi maʼlumotlar vakolatli organ tomonidan bepul beriladi. 11. Notarius soʻrovnomasiga asosan beriladigan maʼlumotda quyidagilar koʻrsatilishi shart: vakolatli organning nomi; vakolatli organning manzili (agar javob yozma shaklda boʻlsa); maʼlumotnoma tuzilgan sana va qayd raqami; maʼlumotnoma yuborilayotgan notarial idora; xususiylashtirilgan turar joy mulkdori haqidagi maʼlumotlari (jismoniy shaxsning shaxsiy identifikatsiya raqami, familiyasi, ismi, otasining ismi, pasport seriyasi, raqami, uni bergan organ va berilgan vaqti, STIR); xususiylashtirilgan turar joy haqidagi maʼlumotlar (turar joy joylashgan manzil, shuningdek, turar joyga mulk huquqini beruvchi hujjat turi, sanasi va raqami); xususiylashtirilgan turar joyni xususiylashtirishda ishtirok etgan shaxslar haqidagi maʼlumot (familiyasi, ismi (mavjud boʻlsa), otasining ismi (mavjud boʻlsa) va tugʻilgan yili (mavjud boʻlsa); vakolatli organ xodimining lavozimi va F.I.O.; imzo va muhr (agar javob yozma shaklda boʻlsa). 12. Ishonchsiz va buzib koʻrsatilgan maʼlumotlar taqdim etilgani uchun ushbu maʼlumotlarni taqdim etgan shaxslar javob beradilar. 13. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy yoki yuridik shaxs 1. Xususiylashtirilgan turar joyni boshqa shaxsga oʻtkazish shartnomasini notarial tasdiqlash haqida notariusga murojaat qilish. 2. Koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatni taqdim etish. 1. Oʻz xohishiga koʻra. 2. Murojaat qilganda. 2-bosqich Notarius Xususiylashtirilgan turar joy joylashgan hududdagi vakolatli organga kuryerlik xizmati yoki idoralararo elektron tizim orqali xususiylashtirishga rozilik bergan shaxslar haqida maʼlumotlarni soʻrab soʻrovnoma yuborish. Hujjatlar taqdim etilganda 15 daqiqa ichida. 3-bosqich Vakolatli organ Notarius soʻroviga asosan xususiylashtirishga rozilik bergan shaxslar haqidagi maʼlumotni taqdim etish. Agar soʻrovnoma: kuryerlik xizmati orqali yuborilsa — bir soat ichida; idoralararo elektron tizim orqali yuborilsa — zudlik bilan real vaqt rejimida. 4-bosqich Notarius Xususiylashtirilgan turar joyni boshqa shaxsga oʻtkazish shartnomasini notarial tasdiqlash. Hujjatlar toʻliq taqdim etilganda 30 daqiqa ichida. 1. Ushbu Reglament notariatning faol modeli doirasida notariuslar tomonidan “yagona darcha” tamoyili boʻyicha yuridik shaxslar ishtirokidagi notarial harakatlarni amalga oshirishda yuridik shaxslar haqida maʼlumotlarni olishda davlat xizmatlari markazlari bilan hamkorlik qilish tartibini belgilaydi. 2. Notariuslarning davlat xizmatlari markazlari bilan axborot almashuvi kuryerlik xizmati orqali yoki idoralararo elektron tizimlar orqali real vaqt rejimida amalga oshiriladi. 3. Yuridik shaxslar ishtirokidagi notarial harakatlarni amalga oshirishda yuridik shaxslar haqidagi maʼlumotlarni olish ushbu Reglamentga 1-ilovaga muvofiq sxema boʻyicha amalga oshiriladi. 4. Notarius yuridik shaxs ishtirokidagi notarial harakatlarni amalga oshirishda yuridik shaxsning taʼsis hujjatlari bilan tanishib chiqishi, shuningdek, u qonun hujjatlarida belgilangan tartibda davlat roʻyxatidan oʻtkazilganligini hamda amalga oshirilayotgan notarial harakatlar ularning taʼsis hujjatlariga muvofiq yoki muvofiq emasligini tekshiradi. Bunda notarius yuridik shaxslar haqidagi maʼlumotlarni kuryerlik xizmat orqali yoki idoralararo elektron tizimlari orqali real vaqt rejimida mustaqil oladi. 5. Notariuslar yuridik shaxslar haqidagi maʼlumotlarni olish uchun ushbu Reglamentga 2-ilovaga muvofiq davlat xizmatlari markaziga kuryerlik xizmati orqali yozma shaklda yoki idoralararo elektron tizim orqali elektron shaklda soʻrovnoma bilan murojaat qiladi. 6. Soʻrovnomada quyidagilar koʻrsatilishi lozim: soʻrov yoʻllayotgan notarial idora nomi; soʻrov yoʻllayotgan notarial idora manzili (agar soʻrovnoma yozma shaklda boʻlsa); soʻrovnoma yoʻllangan sana va qayd raqami; soʻrov yoʻllanayotgan davlat xizmatlari markazi nomi; yuridik shaxs STIRi; soʻrovnoma yoʻllayotgan notarial idora notariusining F.I.O.; soʻrovnoma yoʻllayotgan notarial idora notariusining imzosi va muhri (agar soʻrovnoma yozma shaklda boʻlsa). 7. Soʻrovnoma elektron tarzda rasmiylashtirilganda idoralararo elektron tizim orqali real vaqt rejimida joʻnatiladi. 8. Soʻrovnomada maʼlumotlar toʻliq boʻlmagan taqdirda davlat xizmatlari markazi maʼlumotnomani berishni rad etadi. Boshqa asoslarga koʻra yuridik shaxslar haqidagi maʼlumotlarni berishni rad etish qatʼiyan taqiqlanadi. 9. Notariusning soʻrovnomasiga davlat xizmatlari markazlari ushbu Reglamentga 3-ilovaga muvofiq shaklda, agar soʻrovnoma: kuryerlik xizmati orqali yuborilsa — bir soat ichida yozma yoki elektron shaklda; idoralararo elektron tizim orqali yuborilsa — zudlik bilan real vaqt rejimida elektron shaklda javob berishi shart. 10. Yuridik shaxs haqidagi maʼlumotlar davlat xizmatlari markazlari tomonidan bepul beriladi. 11. Notarius soʻrovnomasiga asosan beriladigan maʼlumotda quyidagilar koʻrsatilishi shart: davlat xizmatlari markazining nomi; davlat xizmatlari markazi manzili (agar javob yozma shaklda boʻlsa); maʼlumotnoma tuzilgan sana va qayd raqami; maʼlumotnoma yuborilayotgan notarial idora; yuridik shaxs haqidagi maʼlumotlar (yuridik shaxsning davlat roʻyxatidan oʻtkazilganligi toʻgʻrisidagi guvohnomasi, taʼsis hujjatlari, ularga kiritilgan oʻzgartirish va qoʻshimchalar bilan, STIR); davlat xizmatlari markazi xodimining lavozimi va F.I.O.; imzo va muhr (agar javob yozma shaklda boʻlsa). 12. Ishonchsiz va buzib koʻrsatilgan maʼlumotlar taqdim etilgani uchun ushbu maʼlumotlarni taqdim etgan shaxslar javob beradilar. 13. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy yoki yuridik shaxs 1. Notarial harakatni amalga oshirish uchun notariusga murojaat qilish. 2. Vakil vakolatini tasdiqlaydigan hujjat bilan yuridik shaxsning davlat roʻyxatidan oʻtkazilganligi toʻgʻrisidagi guvohnomasini taqdim etish. 1. Oʻz xohishiga koʻra. 2. Murojaat qilganda. 2-bosqich Notarius Yuridik shaxslar haqidagi maʼlumotlarni soʻrab soʻrovnoma yuborish. Hujjatlar taqdim etilganda 15 daqiqa ichida. 3-bosqich Davlat xizmatlari markazlari Notarius soʻroviga asosan yuridik shaxs haqidagi maʼlumotni taqdim etish. Agar soʻrovnoma: kuryerlik xizmati orqali yuborilsa — bir soat ichida; idoralararo elektron tizim orqali yuborilsa — zudlik bilan real vaqt rejimida. 4-bosqich Notarius Notarial harakatni amalga oshirish. Notarial harakatni turiga qarab 15-30 daqiqa ichida. 1. Ushbu Reglament notariatning faol modeli doirasida notariuslar tomonidan “yagona darcha” tamoyili boʻyicha koʻchmas mulkni boshqa shaxsga oʻtkazish shartnomasini tasdiqlashda elektr, gaz, issiqlik taʼminoti, suv taʼminoti va oqova suvlarni chiqarish xizmatlari (keyingi oʻrinlarda kommunal xizmatlar deb ataladi) boʻyicha qarzdorlik mavjud yoki mavjud emasligi haqida maʼlumotlarni olishda issiqlik taʼminoti, suv taʼminoti idoralari hamda oqova suvlarni chiqarish xizmatlari (keyingi oʻrinlarda xizmat koʻrsatuvchi tashkilotlar deb ataladi) bilan hamkorlik qilish tartibini belgilaydi. 2. Notarial idoralarning xizmat koʻrsatuvchi tashkilotlar bilan axborot almashuvi kuryerlik xizmat orqali yoki idoralararo elektron tizimlar orqali real vaqt rejimida amalga oshiriladi. Bunda, Oʻzbekiston Respublikasi Vazirlar Mahkamasining Bitimlarni notarial tasdiqlash tartibini idoralararo elektron hamkorlikni qoʻllagan holda takomillashtirish chora-tadbirlari toʻgʻrisida” 2017-yil 27-fevraldagi 106-son qarorining 3-bandiga asosan Oʻzbekiston Respublikasining barcha hududida (Toshkent shahri bundan mustasno) idoralararo elektron tarzda hamkorlik qilish tizimi orqali qarzdorlikni aniqlash elektr va gaz taʼminoti boʻyicha 2019-yil 1-yanvardan, issiqlik taʼminoti, suv taʼminoti va oqova suvlarni chiqarish xizmatlari boʻyicha 2021-yil 1-yanvardan boshlab amalga oshiriladi. 3. Koʻchmas mulkni boshqa shaxsga oʻtkazish shartnomasini tasdiqlashda kommunal xizmatlardan qarzdorlik mavjud yoki mavjud emasligi haqida maʼlumotlarni olish ushbu Reglamentga 1-ilovaga muvofiq sxema boʻyicha amalga oshiriladi. 4. Koʻchmas mulk mulkdori yoki qonun hujjatlarida belgilangan tartibda uning nomidan harakat qilishga vakolatli boʻlgan vakil Koʻchmas mulkni boshqa shaxsga oʻtkazish shartnomasini notarial tasdiqlash uchun DNIga koʻchmas mulkka egalik huquqini tasdiqlovchi hujjat bilan birgalikda pasport yoki shaxsni tasdiqlovchi boshqa hujjatlarni hamda qonun hujjatlarida nazarda tutilgan hujjatlarni taqdim etadi. Bunda notariuslar kommunal xizmatlardan qarzdorlik mavjud yoki mavjud emasligi haqidagi maʼlumotlarni kuryerlik xizmati orqali yoki idoralararo elektron tizimlar orqali real vaqt rejimida mustaqil oladi. 5. Notariuslar kommunal xizmatlardan qarzdorlik mavjud yoki mavjud emasligi haqidagi maʼlumotlarni olish uchun ushbu Reglamentga 2-ilovaga muvofiq xizmat koʻrsatuvchi tashkilotning har biriga kuryerlik xizmati orqali yozma shaklda yoki idoralararo elektron tizim orqali elektron shaklda soʻrovnoma bilan murojaat qiladi. 6. Soʻrovnomada quyidagilar koʻrsatilishi lozim: soʻrov yoʻllayotgan notarial idora nomi; soʻrov yoʻllayotgan notarial idora manzili (agar soʻrovnoma yozma shaklda boʻlsa); soʻrovnoma yoʻllangan sana va qayd raqami; soʻrov yoʻllanayotgan xizmat koʻrsatuvchi tashkilot nomi; koʻchmas mulk mulkdori haqidagi maʼlumotlar (agar mulkdor jismoniy shaxs boʻlsa, jismoniy shaxsning shaxsiy identfiikatsiya raqami, familiyasi, ismi, otasining ismi, pasport seriyasi, raqami, STIR, yuridik shaxs boʻlsa, uning nomi, STIR); koʻchmas mulk kadastr raqami; soʻrovnoma yoʻllayotgan notarial idora notariusining F.I.Sh.; soʻrovnoma yoʻllayotgan notarial idora notariusining imzosi va muhri (agar soʻrovnoma yozma shaklda boʻlsa). 7. Soʻrovnoma elektron tarzda rasmiylashtirilganda idoralararo elektron tizim orqali real vaqt rejimida joʻnatiladi. 8. Soʻrovnomada maʼlumotlar toʻliq boʻlmagan taqdirda xizmat koʻrsatuvchi tashkilot maʼlumotnomani berishni rad etadi. Boshqa asoslarga koʻra kommunal xizmatlardan qarzdorlik mavjud yoki mavjud emasligi haqida maʼlumotlarni berishni rad etish qatʼiyan taqiqlanadi. 9. Notariusning soʻrovnomasiga xizmat koʻrsatuvchi tashkilotlar ushbu Reglamentga 3-ilovaga muvofiq shaklda, agar soʻrovnoma: kuryerlik xizmati orqali yuborilsa — bir soat ichida yozma yoki elektron shaklda; idoralararo elektron tizim orqali yuborilsa — zudlik bilan real vaqt rejimida elektron shaklda javob berishi shart. 10. Kommunal xizmatlardan qarzdorlik mavjud yoki mavjud emasligi haqidagi maʼlumotlar xizmat koʻrsatuvchi tashkilotlar tomonidan bepul beriladi. 11. Notarius soʻrovnomasiga asosan beriladigan maʼlumotda quyidagilar koʻrsatilishi shart: xizmat koʻrsatuvchi tashkilotning nomi; xizmat koʻrsatuvchi tashkilotning manzili (agar javob yozma shaklda boʻlsa); maʼlumotnoma tuzilgan sana va qayd raqami; maʼlumotnoma yuborilayotgan notarial idora; koʻchmas mulk mulkdori haqidagi maʼlumotlar (agar mulkdor jismoniy shaxs boʻlsa, jismoniy shaxsning shaxsiy identifikatsiya raqami, familiyasi, ismi, otasining ismi, pasport seriyasi, raqami, STIR, yuridik shaxs boʻlsa, uning nomi, STIR); koʻchmas mulkning kadastr maʼlumotlari (koʻchmas mulk joylashgan manzil, koʻchmas mulk obyektlariga boʻlgan huquqlar davlat reyestridan reyestr raqami va kadastr raqami); kommunal xizmatlardan qarzdorlik mavjud yoki mavjud emasligi haqidagi maʼlumotlar, agar mavjud boʻlsa summasi koʻrsatilgan holda; xizmat koʻrsatuvchi tashkilot xodimining lavozimi va F.I.O.; imzo va muhr (agar javob yozma shaklda boʻlsa). 12. Notoʻgʻri va yolgʻon maʼlumotlar taqdim etilgani uchun ushbu maʼlumotlarni taqdim etgan shaxslar javob beradilar. 13. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy yoki yuridik shaxs 1. Koʻchmas mulkni boshqa shaxsga oʻtkazish shartnomasini notarial tasdiqlash haqida notariusga murojaat qilish. 2. Koʻchmas mulkni boshqa shaxsga oʻtkazish shartnomasini notarial tasdiqlash uchun qonun hujjatlarida nazarda tutilgan hujjatlarni taqdim etish. 1. Oʻz xohishiga koʻra. 2. Murojaat qilganda. 2-bosqich Notarius Kommunal xizmatlardan qarzdorlik mavjud yoki mavjud emasligi haqida maʼlumotlarni soʻrab xizmat koʻrsatuvchi tashkilotlarga soʻrovnoma yuborish. Hujjatlar taqdim etilganda 20 daqiqa ichida. 3-bosqich Xizmat koʻrsatuvchi tashkilotlar Notarius soʻroviga asosan kommunal xizmatlaridan qarzdorlik mavjud yoki mavjud emasligi haqidagi maʼlumotni taqdim etish. Agar soʻrovnoma: kuryerlik xizmati orqali yuborilsa — bir soat ichida; idoralararo elektron tizim orqali yuborilsa — zudlik bilan real vaqt rejimida. 4-bosqich Notarius Koʻchmas mulkni boshqa shaxsga oʻtkazish shartnomasini notarial tasdiqlash. Hujjatlar toʻliq taqdim etilganda 30 daqiqa ichida.